Greek Legal Document

Category: 65

Content:
19. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 113565/Ε/1544 της 7/13 Ιαν. 1967 (ΦΕΚ Β΄ 20) Περί αυξήσεως των υπό του Ταμείου Ασφαλίσεως Ιδιοκτητών Συντακτών και Υπαλλήλων Τύπου παρεχομένων συντάξεων. Έχοντες υπ’ όψιν: 1)Τας διατάξεις της παρ. 4 του άρθρ. 1 του υπ’ αριθ. 4577/66 Ν.Δ/τος «περί τροποποιήσεως και συμπληρώσεως της νομοθεσίας περί κοινωνικής ασφαλίσεως και περί ετέρων τινών διατάξεων». 2)Την δια της υπ’ αριθ. 3784/22.12.65 αναφοράς του Ταμείου Ασφαλίσεως Ιδιοκτητών Συντακτών και Υπαλλήλων Τύπου υποβληθείσαν ημίν γνώμην του Δ.Σ. αυτού, περί αυξήσεως των συντάξεων. 3)Την απόφασιν της Νομισματικής Επιτροπής, την ληφθείσαν κατά την 918 συνεδρίασιν αυτής της 3.5.55 κοινοποιηθείσαν δια του υπ’ αριθ. 14786/16.5.55 εγγράφου της, και 4)Τας κρατούσας οικονομικάς συνθήκας, αποφασίζομεν: Ι.Από της 1ης του μεθεπομένου της δημοσιεύσεως της παρούσης μηνός αι υπό του Ταμείου Ασφαλίσεως Ιδιοκτητών Συντακτών και Υπαλλήλων Τύπου χορηγούμεναι συντάξεις εις τους συνταξιούχους αυτού αυξάνονται κατά 10%. ΙΙ.Το σύνολον της ούτω αυξανομένης συντάξεως εν ουδεμιά περιπτώσει δύναται να υπερβαίνη τα τεθέντα ανώτατα όρια δια της παρ. 2 της υπ’ αριθ. 14786/16.5.55 αποφάσεως της Νομισματικής Επιτροπής. Η παρούσα δημοσιευθήτω δια της Εφημερίδος της Κυβερνήσεως. 39.Ι.γ.18-19 Ταμείο Ασφαλίσεως Ιδιοκτητών,Συντακτών και Υπαλ.Τύπου (ΤΑΙΣΥΤ) 322